**Ministrstvo za infrastrukturo**, Tržaška cesta 19, 1535 Ljubljana, matična številka 2399270000, davčna številka SI 25967061, ki ga zastopa mag. Alenka Bratušek, ministrica za infrastrukturo (v nadaljevanju: MZI)

(v nadaljevanju: ministrstvo)

in

**Upravičenec………………..**,naslov…………………., številka transakcijskega računa pri ……….: št.: TRR ………………….., matična številka: …………., davčna številka: ………………., ki ga zastopa …………… (v nadaljevanju: upravičenec)

sklepajo

**POGODBO**

**O DODELITVI FINANČNIH SREDSTEV ZA PODALJŠANJE UKREPA SPODBUJANJE**

**ŽELEZNIŠKEGA TOVORNEGA PREVOZA NA OBMOČJU REPUBLIKE SLOVENIJE**

**št. …………………..**

**I. UVODNE DOLOČBE**

1. člen

Pogodbeni stranki soglasno ugotavljata, da:

* je sprejet Odlok o Programu porabe sredstev Sklada za podnebne spremembe za leta 2023-2026 (Uradni list RS, št. 106/23); v nadaljevanju: Program);
* je v Programu za leti 2024 in 2025 predviden ukrep Prevoz tovora po železnicah v višini 17.500.000 EUR (v nadaljevanju: ukrep);
* je Evropska Komisija izdala odločbo za podaljšanje državne pomoči State Aid SA.107235 (2023/N) z dne 27. 11. 2023 za nepovratna sredstva za spodbujanje železniškega tovornega prevoza v Sloveniji;
* je bil dne XX. X. 2024 sklenjen Sporazum št. 2430-24-900006(MZI) in C2570-24-311008 (MOPE) o sodelovanju pri izvajanju ukrepa »Prevoz tovora po železnicah« med MZI in Ministrstvom za okolje, podnebje in energijo (v nadaljevanju: MOPE), v katerem so navedene obveznosti navedenih ministrstev;
* je bilo dne XX. X. 2024 na spletni strani MZI objavljeno podaljšanje »Javnega poziva za dodelitev finančnih sredstev za spodbujanje železniškega tovornega prevoza na območju Republike Slovenije« (v nadaljnjem besedilu: Javni poziv),
* se ta pogodba sklepa za obdobje javnega poziva za leti 2024 in 2025.

2. člen

Pogodbeni stranki sta sporazumni, da se ta pogodba sklepa zaradi dodelitve finančnih sredstev za spodbujanje železniškega tovornega prevoza na območju Republike Slovenije, ki se izplačajo iz Sklada za podnebne spremembe.

Pogodbeni stranki se dogovorita, da se finančna sredstva dodelijo pod pogoji, ki so navedeni v javnem pozivu za dodelitev finančnih sredstev za spodbujanje železniškega tovornega prevoza na območju Republike Slovenije.

**II. PRAVNE PODLAGE IN NAVODILA**

3. člen

Pogodbeni stranki se dogovorita, da so del pogodbene vsebine tudi naslednji predpisi oziroma dokumenti:

* Program porabe sredstev Sklada za podnebne spremembe za leta 2023-2026,
* Zakon o železniškem prometu (Uradni list RS, št. [99/15](http://www.uradni-list.si/1/objava.jsp?sop=2015-01-3917) – uradno prečiščeno besedilo, [30/18](http://www.uradni-list.si/1/objava.jsp?sop=2018-01-1355), [82/21](http://www.uradni-list.si/1/objava.jsp?sop=2021-01-1760), [54/22](http://www.uradni-list.si/1/objava.jsp?sop=2022-01-1182) – ZUJPP in [18/23](http://www.uradni-list.si/1/objava.jsp?sop=2023-01-0348) – ZDU-1O), v nadaljevanju: ZZelP),
* Uredba o nadomestilu dela stroškov za prevoze, raziskave in naložbe prevoznikom, ki opravljajo določene prevozne storitve v železniškem prometu (Uradni list RS, št. 108/00, v nadaljevanju: Uredba),
* Odločba Evropske Komisije State Aid SA.107235 (2023/N) z dne 27. 11. 2023 (v nadaljevanju: shema),
* Javni poziv.

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati predpise in dokumente, vključno z njihovimi spremembami, navedenimi v prejšnjem odstavku, ter njihovo vsebino smiselno sprejemajo v pogodbeno vsebino.

**IV. PREDMET POGODBE**

4. člen

S to pogodbo se MZI zavezuje za dodelitev finančnih sredstev na podlagi Programa, Javnega poziva in sheme, upravičenec pa za izvedbo ukrepa in posredovanje resničnih in točnih podatkov za izvedbo sofinanciranja.

5. člen

Na podlagi pravnega okvira iz 3. člena bodo upravičencu z odločbo dodeljena finančna sredstva. Finančna sredstva se dodelijo upravičencu v skladu z Javnim pozivom, objavljenim na spletni strani MZI dne XX. X. 2024.

Postopek dodelitve finančnih sredstev je opredeljen v Javnem pozivu, kjer so navedeni pogoji, dokazila, vloga in finančni zahtevek.

**V. POGODBENA VREDNOST**

6. člen

Skupna višina nepovratnih sredstev, ki so na razpolago za financiranje po Javnem pozivu, znaša 17.500.000,00 EUR, in sicer za leto 2024 10.000.000,00 EUR in za leto 2025 7.500.000,00 EUR.

MZI in upravičenec se dogovorita, da bo MZI za izvedbo projekta, ki je predmet te pogodbe, upravičencu izplačal finančna sredstva v obliki nepovratnih sredstev za spodbujanje železniškega tovornega prevoza, in sicer za III. obdobje v predvideni višini ………………,….. EUR in za IV. obdobje v predvideni višini ………………….,…… EUR.

Finančna sredstva, namenjena spodbudam v železniškem tovornem prevozu v posameznem letu, se razdelijo med upravičenci na podlagi opravljenih storitev in prepeljanih neto tonskih kilometrov (v nadaljevanju: ntkm). Natančna višina zneska bo določena v skladu s 4. točko Javnega poziva Upravičeni stroški in intenzivnost državne pomoči in 7. členom te pogodbe. V kolikor bo sredstev, namenjenih spodbudam za posamezno leto, dovolj, se bo vsem upravičencem izplačal celotni zahtevek. V kolikor finančna sredstva, namenjena spodbudam za posamezno leto, ne bodo zadostovala, se bodo dodelila med upravičence sorazmerno na podlagi deleža posameznega upravičenca v vseh opravljenih prevozih.

Sredstva za izvedbo ukrepa, ki je predmet te pogodbe, so načrtovana v proračunu Republike Slovenije za leti 2024 in 2025, na proračunski postavki 231758 Sklad za podnebne spremembe, projekt št. 2430-24-0005 »Spodbude železniškega tovornega prevoza 2024-2025«.

**VI. OBLIKA POMOČI IN UPRAVIČENI STROŠKI**

7. člen

Upravičeni stroški ustrezajo deležu zunanjih stroškov, ki se jim železniški promet lahko izogne v primerjavi s cestnim prometom.

Upravičeni so stroški izvajanja železniškega prevoza blaga do višine največ 28 % celotne skupne višine produkcijskih stroškov železniških prevozov kombiniranega prevoza in hkrati do največ 50 % zunanjih stroškov, ki jih železniški prevoz blaga v posameznih vagonskih pošiljkah prihrani v primerjavi s prevozom blaga po cesti.

Dodelitev finančnih sredstev za železniški prevoz blaga posameznih vagonskih pošiljk se nanaša na prevoze posamičnih vagonskih pošiljk, ki so bili opravljeni v notranjem prometu, uvozu in izvozu za potrebe slovenskega gospodarstva. Finančna sredstva se obračuna za vse ntkm, opravljene v Sloveniji, tako za relacijo prevoza med vozlišči in od vozlišča do odpravnega oziroma namembnega službenega mesta. Posamične vagonske pošiljke, ki se prevažajo na drugih relacijah (tranzit), niso upravičene do finančne spodbude.

Finančna sredstva se izračuna kot zmnožek števila prepeljanih neto tonskih kilometrov posamičnih vagonskih pošiljk in nadomestila 8,03875 EUR za 1.000 opravljenih ntkm.

Kombinirani prevoz blaga obsega prevoz:

* nespremljanih intermodalnih transportnih enot (ITE): kontejner, sedlasti priklopnik/polpriklopnik, zamenljivo tovorišče in
* spremljanih intermodalnih transportnih enot (ITE) – RoLa: prevoz cestnih vozil z vozniki na prometnem koridorju Maribor-Špilje (Wels: Pyhrn Koridor).

Finančna sredstva za kombinirani prevoz blaga se obračuna za ntkm, prepeljane po železnici na območju Republike Slovenije. Izračuna se kot zmnožek števila prepeljanih ntkm z vlaki tipa »kombinirani prevoz« in nadomestila 4,48 EUR za 1.000 opravljenih ntkm.

**VII. OBDOBJE UPRAVIČENOSTI UKREPA**

1. člen

Financiranje ukrepa zajema dve finančni obdobji, in sicer III. obdobje in IV. obdobje. III. obdobje financiranja traja od dne 1. 1. 2024 (priloga 1 Javnega poziva) do dne 31. 12. 2024. IV. obdobje financiranja traja od dne 1. 1. 2025 do dne 31. 12. 2025.

Upravičenec mora Vlogo za dodelitev finančnih sredstev za spodbujanje železniškega tovornega prometa (priloga 3 Javnega poziva; v nadaljevanju: finančna vloga) za izplačilo za III. obdobje financiranja, ki traja od dne 1. 1. 2024 do dne 31. 12. 2024, posredovati na MZI najkasneje do 31. 1. 2025.

Upravičenec mora finančno vlogo za izplačilo za IV. obdobje, ki traja od 1. 1. 2025 do 31. 12. 2025, posredovati na MZI do 31. 1. 2026.

MZI po pregledu vseh pravočasno prejetih finančnih vlog izračuna skupni znesek finančnih sredstev upravičencu za posamezno obdobje. Glede na razpoložljiva finančna sredstva, kot so določena v prvem odstavku 6. člena pogodbe, lahko MZI posameznemu upravičencu sorazmerno poveča ali zmanjša znesek finančnih sredstev iz drugega odstavka 6. člena te pogodbe, na podlagi izračuna v skladu s 7. členom te pogodbe in tretjim odstavkom 6. člena te pogodbe (končni znesek nepovratnih sredstev za posamezno obdobje). V primeru, da končni upravičeni znesek nepovratnih sredstev upravičencu za posamezno obdobje presega vrednost iz drugega odstavka 6. člena te pogodbe, se sklene aneks k tej pogodbi. V primeru, da je končni upravičeni znesek nepovratnih sredstev upravičencu za posamezno obdobje nižji od vrednosti iz drugega odstavka 6. člena te pogodbe, sklenitev aneksa k tej pogodbi ni potrebna, temveč zadošča, da o znesku MZI pisno z odločbo obvesti upravičenca.

Upravičenec pošlje predlog finančne vloge na podlagi dejansko opravljenih storitev in prepeljanih ntkm. Na tej podlagi se opravi izračun finančnih sredstev, do katerih je upravičen. Če je finančnih sredstev na ukrepu dovolj, se upravičencu izplača celoten obseg spodbude, kot je opredeljen v 7. členu pogodbe. Če finančnih sredstev ne bo dovolj, se bo obseg le teh sorazmerno dodelil vsakemu upravičencu glede na delež celotnih opravljenih storitev in razpoložljiva sredstva, kot je navedeno v 6. členu pogodbe.

Če finančna vloga izpolnjuje vse pogoje za izplačilo, MZI prejemniku sredstev naloži, da izstavi zahtevek v elektronski obliki za izplačilo v ustrezni višini, skupaj z vsemi prilogami, na MZI. Če predlog finančnega zahtevka ne izpolnjuje vseh zahtevanih pogojev za izplačilo, MZI pozove upravičenca k podaji novega predloga finančne vloge in mu določi rok za oddajo.

MZI bo pregledal prejeti zahtevek in priloge iz prejšnjega odstavka ter potrdil oziroma zavrnil zahtevek za izplačilo, ki ga mora prejemnik sredstev na MZI posredovati preko Uprave za javna plačila. Potrjen zahtevek bo MZI izplačal v roku do 30 (trideset) dni od prejema zahtevka.

Zahtevek se mora sklicevati na številko pogodbe MZI XXXXXXXXX.

V kolikor potrjeni zahtevek za izplačilo MZI ne prejme do 31. 3. 2025 za III. obdobje financiranja in do 31. 3. 2026 za IV. obdobje financiranja, ga MZI ni zavezan izplačati.

**VIII. OBVEZNOSTI IN ODGOVORNOSTI UPRAVIČENCA**

1. člen

Upravičenec se zavezuje, da bo izvedba ukrepa, ki je predmet financiranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Ob tem se upravičenec zavezuje, da bo za vsako obdobje financiranja ob pregledu dokumentacije in dokazil o opravljenih storitvah pooblaščenim osebam omogočil dostop do vse potrebne dokumentacije za izvedbo kontrole.

Če pregled pokaže, da je upravičenec predložil finančni zahtevek za storitve, ki dejansko niso bile izvedene, se finančna sredstva spodbud v celoti vrača.

1. člen

Upravičenec potrjuje oziroma se zavezuje, da:

* je prevoznik v železniškem prometu, ki ima veljavno licenco države članice Evropske unije ali Evropskega gospodarskega prostora, in opravlja prevozne dejavnosti po železnici v Sloveniji oziroma je v postopku dodeljevanja vlakovnih poti in jih bo opravljal v letih 2024–2025 ter plačuje uporabnino za železniško infrastrukturo v Sloveniji,
* je v vlogi za pridobitev sredstev predložil in razkril vse potrebne podatke glede katere koli druge že odobrene pomoči,
* bo ukrep izvedel v skladu z opisom vsebine iz vloge za dodelitev finančnih sredstev na podlagi Javnega poziva,
* bo takoj pisno opozoril MZI na okoliščine (tekoče probleme, nastale situacije), ki bi lahko otežile ali onemogočile pravilno in pravočasno terminsko, vsebinsko ali finančno izvedbo ukrepa,
* bo pripravljal poročila o porabljenih sredstvih dodeljene državne pomoči na zahtevo dajalca pomoči in v želenem obsegu,
* bo namensko porabil dodeljena finančna sredstva,
* bo dokumentacijo, ki je bila podlaga za pridobitev sredstev po tej pogodbi, hranil še 10 let od dneva pridobitve sredstev.

Kršitve iz prejšnjega odstavka so bistvene kršitve pogodbe. V primeru takih kršitev ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva MZI, povečana za zakonske zamudne obresti od dneva nakazila na TRR upravičenca do dneva vračila v dobro proračunskega sklada za podnebne spremembe.

11. člen

Če pride do blokade upravičenčevega TRR, je upravičenec dolžan o blokadi takoj obvestiti MZI. V času trajanja blokade upravičenec ni upravičen do sredstev po tej pogodbi. V primeru blokade lahko MZI odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva MZI, povečana za zakonske zamudne obresti od dneva nakazila na TRR upravičenca do dneva nakazila v dobro proračunskega sklada za podnebne spremembe.

**IX. OBVEZNOSTI MINISTRSTVA**

12. člen

MZI se zavezuje, da bo izvedlo postopke in obveznosti, opredeljene v tej pogodbi.

**X. IZVAJANJE NADZORA**

13. člen

V imenu MZI ima njegov pooblaščeni predstavnik kadarkoli pravico nadzora nad izvedbo ukrepa, nad namensko porabo dodeljenih finančnih sredstev z vpogledom v upravičenčevo dokumentacijo in obračun stroškov v zvezi z izvedbo ukrepa, ki je predmet te pogodbe, ter izpolnitvijo ostalih upravičenčevih obveznosti po tej pogodbi, upravičenec pa mu je dolžan to omogočiti, v nasprotnem primeru lahko MZI odstopi od pogodbe in zahteva vrnitev že izplačanih finančnih sredstev skupaj z zakonitimi zamudnimi obrestmi od dneva prejetja sredstev do dneva njihovega vračila.

14. člen

Upravičenec se zaveže, da bo o morebitnih spremembah svojih podatkov iz te pogodbe (naziv, naslov, transakcijski račun, zastopnik/-ca, …) in o morebitnih spremembah izvajanja ukrepa sproti pisno obveščal MZI.

**XI. PROTIKORUPCIJSKA KLAVZULA IN PREPOVED POSLOVANJA Z MINISTRSTVOM**

15. člen

Če kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca obstaja prepoved poslovanja iz 35. člena Zakona o integriteti in preprečevanju korupcije  (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo, [158/20](http://www.uradni-list.si/1/objava.jsp?sop=2020-01-2765), [3/22](http://www.uradni-list.si/1/objava.jsp?sop=2022-01-0014) – ZDeb in [16/23](http://www.uradni-list.si/1/objava.jsp?sop=2023-01-0301) – ZZPri) oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od pisnega poziva MZI, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

**XII. OBVEZNOST VRAČILA PREJETIH SREDSTEV**

16. člen

Upravičenec je dolžan vrniti sredstva prejeta po tej pogodbi, skupaj z zakonitimi zamudnimi obrestmi od dneva prejetja sredstev do dneva njihovega vračila, poleg primerov, določenih s to pogodbo, tudi v naslednjih primerih, če se ugotovi:

* da ni izvedel celotnega ukrepa v roku, določenem s to pogodbo,
* da je izplačana sredstva deloma ali v celoti uporabil nenamensko, ali da jih je pridobil na podlagi navedbe neresničnih podatkov,
* da je za enak namen in iz enakega naslova že pridobil finančna sredstva,
* ali če prejemnik kako drugače ni izpolnil svojih obveznosti iz te pogodbe.

Upravičenec je dolžan vrniti prejeta proračunska sredstva MOPE, skupaj z zakonitimi zamudnimi obrestmi od dneva prejetja sredstev do dneva njihovega vračila v roku 15 (petnajst) dni od dneva vročitve zahtevka za vračilo sredstev.

**XIII. PREPOVED DVOJNEGA FINANCIRANJA**

17. člen

Upravičenec s podpisom te pogodbe jamči, da za stroške, ki so predmet financiranja, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je upravičenec že prejel tudi druga sredstva iz prvega odstavka ali so mu bila odobrena, ne da bi o tem do sklenitve te pogodbe pisno obvesti MZI, lahko MZI odstopi od te pogodbe in zahteva vrnitev sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva MZI, povečana za zakonske zamudne obresti od dneva nakazila na TRR upravičenca do dneva vračila na podračun proračunskega sklada za podnebne spremembe.

**XIV. VARSTVO OSEBNIH PODATKOV**

18. člen

V okviru javnega poziva MZI kot obdelovalec osebnih podatkov pridobiva, evidentira, obdeluje in hrani osebne podatke v okviru in izključno za namen sofinanciranja spodbud železniškega tovornega prevoza, ki jih ne bo obdelovalo za nobeden drug namen.

MZI osebnih podatkov ne bo preneslo in/ali izvozilo v tretjo državo ali mednarodno organizacijo, razen če to zanj zahtevajo veljavni prisilni predpisi, v slednjem primeru bo MZI pred posredovanjem pisno obvestilo prevoznika v železniškem tovornem prevozu, razen če tako obvestilo ni dopustno v skladu z veljavnim pravom.

Prav tako MZI osebnih podatkov ne bo posredovalo podizvajalcem oziroma zunanjim pogodbenim izvajalcem. MZI se zavezuje ravnati s prejetimi osebnimi podatki fizičnih oseb prevoznika v železniškem tovornem prevozu v skladu z veljavnimi predpisi s področja varstva osebnih podatkov.

Upravičenec mora vse z njimi povezane fizične osebe, ki bodo sodelovale pri izvajanju ukrepa obvestiti, da bo obdeloval njihove osebne podatke. Poleg tega mora v skladu s točko (a) prvega odstavka 6. člena Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov), pridobiti privolitve za obdelavo osebnih podatkov.

Upravičenec se s podpisom izjave, ki je obvezna priloga te pogodbe, zaveže, da bo o obdelavi osebnih podatkov obvestil vse z njim povezane fizične osebe, ki bodo naknadno pristopile k izvajanju ukrepa in od njih pridobil ustrezne privolitve za obdelavo osebnih podatkov.

Obveznost varovanja podatkov se nanaša tako na čas izvajanja pogodbe, kot tudi na čas potem.

**XV. SKRBNIKA POGODBE**

19. člen

Skrbnik pogodbe skrbi za pravilno, pravočasno, zakonito, gospodarno in učinkovito izvedbo ukrepa.

Skrbnik pogodbe in ostali udeleženci v postopkih izvajanja spremljanja in nadzora ukrepa po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonom, ki ureja varstvo osebnih podatkov.

Skrbnik pogodbe na strani MZI je Iztok Vatovec.

Skrbnik pogodbe na strani upravičenca je …………………………….

Če se v času trajanja pogodbenega razmerja pri katerikoli izmed pogodbenih strank spremeni skrbnik pogodbe, se o tem z dopisom obvesti ostale pogodbene stranke.

**XVI. VELJAVNOST POGODBE**

20. člen

Pogodba začne veljati z dnem, ko jo podpišeta obe stranki in velja do izteka vseh rokov, določenih v tej pogodbi, v katerih sta možna nadzor nad pogodbo in izrekanje finančnih popravkov, ki so določeni v tej pogodbi.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bodo pogodbene stranke v skladu z načeli vestnosti in poštenja z aneksom k tej pogodbi dogovorile za novo določbo, ki bo po smislu čim bližje neveljavni določbi.

**XVII. ODSTOP OD POGODBE**

21. člen

V primeru, da nastopijo okoliščine, ki utegnejo vplivati na terminsko in/ali vsebinsko izvedbo ukrepa za posamezno obdobje, za katerega bodo dodeljena finančna sredstva, mora upravičenec nemudoma pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe ukrepa. V nasprotnem primeru izgubi pravico do sredstev MZI po tej pogodbi za to obdobje, morebitna že prejeta sredstva za izvedbo ukrepa za to obdobje pa je dolžan vrniti skupaj z zakonitimi zamudnimi obrestmi od dneva prejetja sredstev do dneva njihovega vračila v roku 15 (petnajst) dni od dneva prejema zahtevka za vračilo sredstev.

MZI lahko kadarkoli odstopi od pogodbe v primeru, da nastopijo okoliščine, ki utegnejo vplivati na terminsko in/ali vsebinsko izvedbo ukrepa, za katerega bodo dodeljena finančna sredstva, o čemer obvesti upravičenca.

**XVIII. REŠEVANJE SPOROV**

22. člen

Morebitne spore iz te pogodbe bodo pogodbene stranke reševale sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

**XIX. KONČNE DOLOČBE**

23. člen

Vse spremembe in dopolnitve te pogodbe se dogovorijo v obliki pisnih dodatkov k pogodbi.

24. člen

Ta pogodba je sklenjena in začne veljati z dnem, ko jo podpišeta obe pogodbeni stranki.

25. člen

Pogodba je sestavljena v štirih enakih izvodih, od katerih prejme vsak podpisnik po dva izvoda.

Datum: \_\_\_\_\_\_\_\_\_\_\_\_\_\_ Datum:\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_ **Ministrstvo za infrastrukturo**

**(upravičenec)**

\_\_\_\_\_\_\_\_\_\_\_\_\_ mag. Alenka Bratušek

\_\_\_\_\_\_\_\_\_\_\_\_\_ ministrica